**Orientering om behandling af personoplysninger til Kommunalvalg 2025**

Korsbæk Kommune behandler personoplysninger om dig i forbindelse med din rolle som valgtilforordnet til Kommunalvalget 2025.

Det betyder, at vi er forpligtede efter GDPR til at give dig nogle informationer. Du kan i det følgende bl.a. læse om, hvordan vi behandler dine personoplysninger, og hvad vi bruger dem til.

Du skal ikke gøre noget på baggrund af disse informationer, du får dem blot, fordi vi er forpligtede til at oplyse dig herom.

1. **Hvorfor behandler vi dine personoplysninger?**

Vi behandler dine personoplysninger med henblik på at kunne udpege og kontakte valgtilforordnede til brug for afholdelse af Kommunalvalget 2025 samt med henblik på at kunne udbetale diæter til de valgtilforordnede efter de gældende regler.

1. **Hvilke personoplysninger behandler vi?**

De personoplysninger, der behandles, er almindelige oplysninger som dit navn, din adresse, din emailadresse og dit telefonnummer.

Derudover behandles dit CPR-nummer, hvilket betegnes som en fortrolig oplysning.

Hvis du er tilmeldt som valgtilforordnet via en partiforening, behandler vi også oplysninger om dit politiske tilhørsforhold. En sådan oplysning betegnes som en såvel følsom som fortrolig oplysning.

**Hvor får vi dine personoplysninger fra?**

Hvis du er tilmeldt som valgtilforordnet via en partiforening, får vi dine oplysninger herfra. Hvis du har tilmeldt dig som valgtilforordnet via kommunens hjemmeside, har du selv indberettet dine oplysninger.

**Hvem modtager dine personoplysninger?**

Kommunen registrerer dine personoplysninger og videregiver kun personoplysningerne til andre modtagere, herunder offentlige myndigheder og private virksomheder, hvis der er et lovligt grundlag hertil.

**Hvor længe opbevarer vi dine personoplysninger?**

Alle personoplysninger bliver registreret og gemt i vores system til håndtering af valgtilforordnede. Oplysningerne slettes umiddelbart efter valghandlingen og udbetaling af diæter.

**Overførsel af dine personoplysninger til et tredjeland**

Dine personoplysninger overføres i nogle situationer til et tredjeland, dvs. et land udenfor EU/EØS.

De fornødne garantier for behandlingen af dine personoplysninger findes i Korsbæk Kommunens databehandleraftale med databehandleren. Du kan modtage en kopi af de fornødne garantier ved at kontakte Korsbæk Kommune via nedenstående kontaktoplysninger.

1. **Lovgrundlag for behandlingen af personoplysninger**

Behandlingen af almindelige personoplysninger sker efter databeskyttelsesforordningens artikel 6, stk. 1, litra e, jf. databeskyttelseslovens § 6, stk. 1, som kommunen er forpligtet til at udføre efter reglerne i lov om afholdelse af folketingsvalg.

Dit personnummer behandles efter databeskyttelseslovens § 11, stk. 1 med henblik på entydigt at kunne identificere den enkelte valgtilforordnede.

Eventuelle oplysninger om dit politiske tilhørsforhold behandles efter databeskyttelsesforordningens artikel 9, stk. 2, litra g, idet behandlingen er nødvendig af hensyn til væsentlige samfundsinteresser, så som afvikling af valg.

1. **Hvilke rettigheder har du?**

Du har som borger en række rettigheder efter databeskyttelsesforordningen. Dine rettigheder er:

* + Retten til indsigt i de personoplysninger vi behandler om dig.
	+ Retten til at få rettet urigtige personoplysninger om dig.
	+ Retten til at få begrænset behandlingen af dine personoplysninger, hvis nogle særlige betingelser herfor er opfyldt.
	+ Retten til at få slettet dine personoplysninger. Bemærk at retten til sletning er begrænset af, at offentlige myndigheder er underlagt regler, der medfører, at personoplysningerne ikke kan slettes, f.eks. offentlighedsloven, arkivloven, mv.

Derudover har du ret til at gøre indsigelse mod behandlingen af dine personoplysninger, hvis ikke vægtige legitime grunde til behandlingen går forud herfor.

Hvis du vil gøre brug af dine rettigheder, skal du kontakte Korsbæk Kommune på nedenstående kontaktoplysninger.

1. **Kontaktoplysninger**

Korsbæk Kommune er dataansvarlig for behandlingen af dine personoplysninger. Vores kontaktoplysninger er:

Korsbæk Kommune

Hovedgaden 2

1000 Korsbæk

Tlf.: 11111111

E-mail: korsbaek@korsbaek.dk

**NB:** E-mail er ikke sikker kommunikation. Hvis du vil sende fortrolige eller følsomme oplysninger, f.eks. politisk tilhørsforhold eller CPR-nr., så kontakt os via digital post.

**Spørgsmål vedr. databehandlingen**

Hvis du har specifikke spørgsmål, der ***udelukkende*** *omhandler kommunens håndtering af dine personoplysninger,* kan du kontakte Korsbæk Kommunes databeskyttelsesrådgiver (DPO).

* + **Digital Post:** [DPO-kontakt,](https://post.borger.dk/?logon.aspx?portalid=1049&logon=borger&function=inbox&template=borger&mailboxid=21318) Korsbæk Kommune
	+ **Adresse**: Korsbæk Kommune, Hovedgaden 2, 1000 Korsbæk, att.: DPO

*Du kan også finde DPO’ens kontaktoplysninger på* [*www.korsbaek.dk*](http://www.korsbaek.dk)*(i søgefeltet skal du skrive: ”databeskyttelsesrådgiveren”).*

1. **Hvis du vil klage**

Du kan klage til Datatilsynet over Korsbæk Kommunes behandling af dine personoplysninger på nedenstående kontaktoplysninger:

**Mail**: dt@datatilsynet.dk

**Telefon**: 33 19 32 00

**Adresse**: Datatilsynet, Carl Jacobsens Vej 35, 2500 Valby

Du kan også læse mere på Datatilsynets hjemmeside: [www.datatilsynet.dk](http://www.datatilsynet.dk/) – se mere om, hvordan du klager under ”Dine rettigheder”.